אנני אילונזה

אנט נגוזי אילונזה (באנגלית: Annette Ngozi Ilonzeh; נולדה ב-23 באוגוסט 1983) היא שחקנית אמריקאית.

 ביוגרפיה 
אילונזה נולדה בגרייפוויין, טקסס, שבארצות הברית, ולמדה בבית ספר התיכון קוליוויל הריטג'. אביה הוא ניגרי ממוצא איגבו, ואמה לבנה. בשנת 2007, היא ערכה את הופעת הבכורה הטלוויזיונית שלה בפרק של הסיטקום "איך פגשתי את אמא" של רשת CBS. היו לה תפקידים קטנים בסרטים "הוא פשוט לא בקטע שלך", "מיס מרץ" ו"פרסי ג'קסון וגנב הברק". בין השנים 2009 ל-2010, אילונזה גילמה תפקיד חוזר באופרת הסבון "מלרוז פלייס" של רשת CW, ובשנת 2010 הופיעה ככוכבת אורח בשלושה פרקים של סדרת הטלוויזיה "הפמליה". בין השנים 2010 ל-2011, היא גילמה את התפקיד של מאיה וורד באופרת הסבון "בית חולים כללי" של רשת ABC.

בינואר 2011, אילונזה הוכרזה כאחת המלאכיות בגרסה המחודשת של סדרת הטלוויזיה " המלאכיות של צ'רלי" משנות ה-70. הסדרה, שעלתה לראשונה בספטמבר 2011, קיבלה ביקורות שליליות ברובן, ובוטלה יום לאחר ששודר הפרק הרביעי. במרץ 2012 הוכרז כי אילונזה תופיע בסדרה "החץ" של רשת CW. מאוחר יותר באותה שנה, היא החלה להופיע בתפקיד חוזר בסדרת הדרמה "הוחלפו בלידתן" של רשת ABC Family. בשנת 2013, היא שיחקה תפקיד ראשי בסרט הטלוויזיה "מציאות של רוצח" של הערוץ Lifetime.

בשנת 2013, אילונזה גם שיחקה בתפקיד אורח בעונה השנייה של הסדרה "היפה והחיה" של CW, באותה שנה היא גם גילמה תפקיד חוזר בדרמת הקומדיה "גדולה מהחיים". בהמשך, היה לה תפקיד חוזר בסדרות "מבוקש" ו"אימפריה".

בשנת 2017, אילונזה גילמה את תפקידה הקולנועי הגדול הראשון, כשגילמה את קידאדה ג'ונס בדרמה הביוגרפית "טופאק: כל העיניים עליי", הסרט מספר על אמן ההיפ הופ טופאק שאקור. מאוחר יותר באותה שנה, היא גילמה את התפקיד הראשי בסרט המותחן הפסיכולוגי "עד שהמוות יפריד בינינו". הסרט יצא לאקרנים ב-29 בספטמבר 2017 וגרף 3.5 מיליון דולר ברווחים. כמו כן, באותה שנה היא שיחקה בתפקיד אורח בפרק של "אימה אמריקאית: הכת". בשנת 2018, אילונזה הופיעה במותחן האקשן "נקמה חריפה", ולוהקה לתפקיד ראשי בפיילוט הדרמה "Staties" של רשת ABC, שלא שהפך לסדרה. מאוחר יותר בשנת 2018, אילונזה החלה לגלם את אמילי פוסטר בזיכיון "שיקגו" של דיק וולף, דרך כיכובה בסדרה "שיקגו FIRE". היא הופיעה בשתי עונות, ועזבה לאחר עונה 7. בשנת 2021 היא כיכבה בפיילוט נוסף שלא נמכר, "Getaway" עבור NBC.

בשנת 2022, אילונזה כיכבה בסרט האקשן, "משחק סוכנים". הסרט יצא לאקרנים בארצות הברית ב-8 באפריל 2022, על ידי חברת ההפקות Saban Films, הוא ספג ביקורת קשה מצד המבקרים. בשנת 2023, אילונזה כיכבה בארבעה סרטים בתפקידים ראשיים: מותחן האימה "פחד", מותחן פסיכולוגי "הרוס", סרט המתח "רומן אכזרי", ומותחן האימה "נשמות תאומות". בשנת 2024 היא כיכבה בסרט המתח "הבת החורגת".

 פילמוגרפיה 
 קולנוע 
שנהפרויקטתפקיד הערות 2009 הוא פשוט לא בקטע שלך בחורה לוהטת מיס מרץ  ילדה יפה #2 לא הכרחי ויטלי סרט קצר 2010 פרסי ג'קסון וגנב הברק אפרודיטה נערה 2017 טופאק: כל העיניים עליי קידאדה ג'ונס עד שהמוות יפריד בינינו  מדיסון רולנד / קייט סמית' 2018 נקמה חריפה ליסה אינמן 2022 משחק סוכנים  קרוליין ויסר 2023פחד  ביאנקההרוס  אוליביה "ליב" ריצ'רדס רומן אכזרי  סקיילר הייסטינגס גם מפיק נשמות תאומות  אליסון 2024 הבת החורגת  וויטני יוז 2025רוץ TBA תינסטרה דמטריה פוסט-פרודקשן

 טלוויזיה 
שנהפרויקטתפקידהערות2007איך פגשתי את אמאבקיפרק: "The Yips"2008לא להפריע פרק: "Pilot"2009–2010מלרוז פלייס נטשהתפקיד חוזר2010–2011בית חולים כללי מאיה וורדתפקיד ראשיהפמליהרייצ'לתפקיד חוזר (עונה 7); תפקיד אורח (עונה 8)2011המשחק אנטיאהפרק: "A Very Special Episode"המלאכיות של צ'רלי קייט פרינסתפקיד ראשי2012–2013הוחלפו בלידתןלנהתפקיד חוזר (עונות 1–2)2012–2014החץג'ואנה דה לה וגהתפקיד חוזר (עונה 1); תפקיד אורח (עונה 2)2013מציאות של רוצחהיילי ואנססרט טלוויזיהיומנו של מנצחסיארה טרייסתפקיד חוזרגדולה מהחייםניקולתפקיד חוזר (עונה 5)2013–2014היפה והחיהבת' באומן2 פרקים2014ראשג'ורדנה רורקפרק: "Where Is My Mind?"2015נאמנות ג'וליה מרקוספרק: "Pilot"תאוריית הגברסקיילר תומאספרק: "Perfect Storm"גרייסלנדקורטני גאלותפקיד חוזר (עונה 3)2015–2016מבוקשהארפר רוזתפקיד חוזר (עונה 4); תפקיד אורח (עונה 5)2016אימפריההארפר סקוטתפקיד חוזר (עונה 2)2017אימה אמריקאית: הכתאריקהפרק: "Great Again"2018Statiesתפקיד ראשי; פיילוט שלא נמכר2018–2020שיקגו FIREאמילי פוסטרתפקיד ראשי (עונות 7–8)שיקגו PDתפקיד משני (עונות 6–7)2019שיקגו MEDפרק: "Infection, Part II"2021The Lower Bottomsבאולה רודסתפקיד ראשי; פודקאסטGetawayתפקיד ראשי; פיילוט שלא נמכר2024–הווהS.W.A.T.דווין קמפבלתפקיד חוזר (עונה 8A); תפקיד ראשי (עונה 8B)

 קישורים חיצוניים 

 הערות שוליים 

קטגוריה:אמריקאים ממוצא ניגרי
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983